Nikita Ivanovitsj Panin

Nikita Ivanovitsj Panin (russisk: Ники́та Ива́нович Па́нин, født 29. september 1718 i Danzig, død 11. april 1783 i St. Petersburg) var en russisk greve (1767), politiker og diplomat, bror til Peter Panin.

Han var sendebud i Stockholm 1748-59 og utenriksminister 1762-81. Hans ideal var et samarbeide mellom nordlige stater for å skape en motvekt mot de sydlige landene. Panins tanke om «den nordiske akkord» forestilte seg Preussen og England som viktigste allierte, og dessuten Sachsen, Polen og de skandinaviske kongedømmer. Sammen skulle dette være motvekt mot Østerrike, Frankrike og Spania. Dermed svingte den russiske utenrikspolitikk under Panin fra den tidlige binding til Østerrike. Men verken Preussen under Fredrik den store eller England ville innlate seg på så tette bånd til Russland som Panin hadde forestilt seg.

Hans sterke uenighet til Polens deling førte til at han ble avsatt og erstattet av den mer medgjørlige prins Bezborodko (skjønt formelt av Ivan Osterman).

Referanser

 Eksterne lenker 

 Panin Nikita Ivanovitsj Russiske biografiske håndbok 


Kategori:Russiske ambassadører
Kategori:Ambassadører til Sverige
Kategori:Russiske politikere
Kategori:Personer fra Gdańsk